वि (उपसर्गः)

वि विशेषेऽत्यये व्याप्तौ परिवर्ते विपर्यये ।निवृत्तिपृथुताव्याजव्याख्यायानाश्वाभोजने ॥
विरोधे प्रैषपर्यायक्रियाक्रीडनवण्टने ।रोधोद्वाहक्लेशदूरशौर्योद्योगनिशामने ॥
दानेऽन्यथात्वे नानात्वे नाशाश्चर्योक्तिमिश्रणे ।भेदशिक्षामोहमुख्यविचारासम्मुखे व्यये ॥

प्रयोगाः
१ विशेषे – विराजते , विशिनष्टि । २ अत्यये – विभाति । ३ व्याप्तौ – विभुः , व्याप्नोति ।४ परिवर्ते – विनिमये , - विक्रीणीते , व्यतिलुनीते । ५ विपर्यये – विस्मरति । ६ निवृत्तौ – विरमति । ७ पृथुत्वे – विकसति , विस्तीर्णम् । ८ व्याजे – व्यपदिशति । ९ व्याख्याने – व्याचष्टे , व्यनक्ति । १० आश्वासे – विश्वसति । ११ भोजने – विदिशति । १२ विरोधे – विरुध्यते , विप्रतिपद्यते । १३ प्रैषे – विसृजति । १४ पर्याये – नृपं विशेते , क्रमेण सेवते इत्यर्थः । १५ क्रियायाम् – विदधाति । १६ क्रीडने – विहरति । १७ वण्टने – विभजति । १८ रोधे – विवध्नाति । १९ उद्वाहे – विवहति । २० क्लेशे – विषीदति । २१ दूरे – विप्रकृष्टः , व्यवहितः । २२ शौर्ये – विक्रामति । २३ उद्योगे – व्यवसायः । २४ विशामने – विज्ञापयति । २५ दाने – वितरति । २६ अन्यथात्वे – विपरिणमते , विवर्तते । २७ नानात्वे – विकल्पते , विचित्रम् । २८ नाशे – विलीयते । २९ आश्चर्ये – विस्मयते । ३० उक्तौ – व्याहरति । ३१ मिश्रणे – व्यतिकीर्यते । ३२ भेदे – मन्त्रविस्तावः । ३३ शिक्षायाम्  - व्युत्पन्नः । ३४ मोहे – विभ्रान्तः । ३५ मुख्ये – विशिष्टः । ३६ विचारे – विमृशति । ३७ असम्मुखे – विमुखः । ३८ व्यये – शतं विनयते ।

उपसर्गाः
श्टब्स् संस्कृतसम्बद्धाः
न प्राप्तः संस्कृतसम्बद्धभाषानुबन्धः
सर्वे अपूर्णलेखाः
सर्वे न प्राप्ताः भाषानुबन्धाः
संचित्रसारमञ्जूषे योजनीये